KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2023. augusztus 30-i rendkívüli ülésére)
TÁRGY:
POLGÁRMESTERI HIVATAL SZERVEZETI ÉS MŰKÖDÉSI SZABÁLYZATÁNAK MÓDOSÍTÁSA
Kiskőrösi Polgármesteri Hivatal Szervezeti és Működési Szabályzatának (továbbiakban: PH SZMSZ) jelenlegi módosítását a Hivatal szervezeti struktúráján belül, a Stratégiai és Városüzemeltetési Osztály feladatainak átszervezése indokolja. A módosítás 2023. szeptember 01. napján lépne hatályba. 
A Stratégiai és Városüzemeltetési Osztály szervezete jelenleg három csoportra tagozódik. Az osztály szervezetén belül létrejött csoportok a következők: Városüzemeltetési és gondnoksági csoport, Pályázati és fejlesztési csoport, Titkársági és koordinációs csoport. Az osztályon belül a feladatkörök átcsoportosítása miatt a Városüzemeltetési és gondnoksági csoport elnevezése Városüzemeltetési és beruházási csoportra változik. Jelenleg két csoport vezetését az osztályvezető látja el. A hatékony munkavégzés érdekében a Városüzemeltetés és beruházási csoport vezetésére szükséges egy fő csoportvezető státusz létrehozása. A csoporton belül megszűntetésre kerül a közmunka irányító munkakör, mert a közfoglalkoztatással kapcsolatos feladatokat az önkormányzati tulajdonú gazdasági társaság végzi. Az intézményüzemeltetési és gondnoksági referens munkakör áthelyezésre kerül a Titkársági és koordinációs csoportba. A házi ivóvízigény kielégítését szolgáló kúthoz tartozó, víztisztítási feladatokat ellátó és a kizárólag háztartási szennyvíz tisztítását és a tisztított szennyvíz elszikkasztását szolgáló vízilétesítmény létesítésével, üzemeltetésével, fennmaradásával és megszüntetésével kapcsolatos feladatok végrehajtása a Közigazgatási Osztály feladatköréből a Stratégiai és Városüzemeltetési Osztály feladatkörébe kerül. 
A fent leírtakat figyelembe véve a Polgármesteri Hivatal szervezeti egységeinek létszáma változatlan:





Jegyző
I. 
Stratégiai és Városüzemeltetési Osztály (17 fő)            


II.
Pénzügyi Osztály (9 fő)
III.       
Közigazgatási Osztály (17 fő)
IV.     
Függetlenített főépítész (1 fő)
A Polgármesteri Hivatal szervezeti egységeinek teljes létszáma így változatlanul 40 fő.
Javasolom, hogy a fentiek alapján a Képviselőt-testület a határozat-tervezetben foglaltak szerint döntsön.
Kiskőrös, 2023. augusztus 28.






Domonyi László s.k.,
       polgármester
HATÁROZAT-TERVEZET
Kiskőrös Város Önkormányzatának Képviselő-testülete a Kiskőrösi Polgármesteri Hivatal Szervezeti és Működési Szabályzatát a határozat-tervezet mellékletében foglaltak szerint jóváhagyja. 
Felelős: 
polgármester

Határidő: 
azonnal

